# Universitato de la Suda Pacifiko

| Universitato de la Suda Pacifiko |
| --- |
|  |
| **publika esplorada universitato interregistara organizaĵo universitato**  |
| Informoj |
| fondodato | 1968 |
| Antaŭe | Caribbean Academy of Sciences vd |
| Situo |
| Geografia situo | 18° 8′ 56″ S, 178° 26′ 40″ O (mapo)-18.14898178.44450194444
 |
| lando | Fiĝioj |
| urbo | Suva |
| Nombroj |
| nombro de studentoj | 16 980 (2017) |
| nombro de kunlaborantoj | 1 674 |
| el tio profesoroj | 246 |
| retejo | Oficiala retpaĝaro [+] |
| Listoj |
| membro de |
| * Asocio Universitata de Franclingvio
* Internacia Scienca Konsilio
* Internacia Konsilio por Malferma kaj Distanca Edukado
* Open Education Global
* Internacia Asocio de Universitatoj

vd |
|

|  |
| --- |
| Universitato de la Suda Pacifiko (Fiĝioj)DEC |

 |
|
Universitato de la Suda Pacifiko |
|  |

La **Universitato de la Suda Pacifiko** estas Internacia akademio kaj publika universitata esplorinstituto situanta sur dek du malsamaj kampusoj tra Oceanio. Ĝi estas tutmonda centro por la studo kaj esplorado de la kulturo kaj medio de la Pacifikaj Insuloj.

La establo de la universitato en 1968 signifis mejloŝtono por la eduka sistemo de la Suda Pacifiko, ĉar ĝia malfermo permesis al la insulanoj ricevi en sia lando universitatan edukon akceptitan en la Komunumo de Nacioj. Multaj gvidantoj el Pacifikaj landoj studis en la universitato kaj kelkaj eĉ servis kiel prelegantoj, lekciantoj kaj akademianoj tie.

La universitato estas komune posedata de naŭ landoj kaj tri malsamaj dependaj teritorioj de tra la Pacifiko: Kukinsuloj, Fiĝioj, Kiribato, Marŝala Insularo, Nauro, Niuo, Samoo, Salomonoj, Tokelao, Tongo Tuvalo kaj Vanuatuo.

Kvankam ĝi konsistas el dek du malsamaj kampusoj, la Universitato de la Suda Pacifiko ne estas reto de universitatoj, sed ununura universitato kun pluraj branĉoj en la regiono pacifikaj Insuloj. La ĉefa kampuso de la universitato situas en Suvo, la ĉefurbo de Fiĝioj, kaj ankaŭ estas ĝia administra centro.

 Kampuso ĉe Portvilao, Vanuatuo, 2013
 Kampuso en Kiribato, 2011
 La kampuso en Honiaro, la ĉefurbo de Salomonoj, 2019
## Kursoj kaj programoj

La Universitato de la Sudpacifiko estas organizita en tri ĉefajn fakultatojn: la fakultato de Arto, Juro kaj Eduko; fakultato de Komerco kaj Ekonomiko; kaj la fakultato de Scienco, Teknologio kaj Medio. La fakultatoj ofertas diversajn instruplanojn en diversaj kampoj inkluzive de instruado, turismo, ĵurnalismo, literaturo, lingvoj, agrikulturo, scienco kaj media administrado, teknologio, informsistemoj, ekonomiko, politiko kaj juro, financo kaj sociaj servoj.

## Kampusoj

La ĉefkampuso de la universitato, nomita Laucala, estas nomita laŭ li en Laucala golfo apud la ĉefurbo de Fiĝioj, Suvo. Aldone al la ekzistanta kampuso en la ĉefurbo Suvo, ekzistas du aliaj malsamaj kampusoj en Fiĝioj: Labasa kampuso kaj Lautoka kampuso. La Lernejo de Agrikulturo kaj Nutraĵscienco situas sur la Samoa kampuso, kaj la Vanuatua kampuso estas la loko de la jurstudo. En Tongo situas la kampuso de eduko.

Aldone al tiuj, la Universitato de la Suda Pacifiko funkciigas aliajn dek unu regionajn esplorcentrojn en la Pacifikaj Insuloj. La areo servata de la Universitato de la Suda Pacifiko inkluzivas 33 milionojn da kvadrataj kilometroj de la Pacifika Oceano, pli ol tri fojojn la areo de Eŭropo kaj proksimume dufoje la areo de Rusio. La nombro da homoj vivantaj en la landoj servitaj fare de la Universitato de la Sudpacifiko varias de 1 500 homoj en Tokelao ĝis 900 000 en Fiĝioj.

La listo de kampusoj en la tabelo estas la filiaj kampusoj de la universitato, krom la ĉefkampusoj en Samoo, Fiĝioj kaj Vanuatuo.

| Kampusa nomo | Urbo |
| --- | --- |
| USP Kukinsuloj | Rarotonga |
| USP Kiribato | Bairikio |
| USP Marŝala Insularo | Majuro |
| USP Nauro | Jareno |
| USP Niuo | Alofo |
| USP Salomonoj | Honiaro |
| USP Tokelao | Atafu |
| USP Tongo | Nukualofo |
| USP Tuvalo | Funafutio |

## Vidu ankaŭ

* Pacifikinsula Forumo
* Universitato de Papuo-Nov-Gvineo

## Eksteraj ligiloj

* Oficiala retejo (angle)

## Referencoj